open-index/open-wikipedia-markdown huggingface dataset:
กาแตรือนา ปัวแลนกอ

**กาแตรือนา อานาตอลียิวนา ปัวแลนกอ** (, ; เกิดวันที่ 10 สิงหาคม ค.ศ. 1988) หรือชื่อในวงการ **มอนอแกย์ต** () เป็นนักร้อง ผู้ประพันธ์ดนตรี และนักคติชนวิทยาชาวยูเครน เธอเป็นนักร้องหลักของโก_อา วงดนตรีโฟล์กทรอนิกาสัญชาติยูเครน ซึ่งได้เป็นตัวแทนของยูเครนในการประกวดเพลงยูโรวิชันปี 2020 ด้วยเพลง "ซอลอแวย์" แต่ภายหลังการยกเลิกการประกวดเนื่องด้วยการระบาดทั่วของโควิด-19 พวกเขาได้กลับมาเข้าร่วมอีกครั้งในการประกวดปี 2021 ด้วยเพลง "ชุม"

เมื่อเดือนมิถุนายน ค.ศ. 2021 กาแตรือนาได้เป็นหนึ่งใน 100 ผู้หญิงทรงอิทธิพลที่สุดในประเทศยูเครนตามการจัดอันดับของนิตยสาร *[[โฟกัส (นิตยสารยูเครน)|โฟกัส]]* โดยได้รับอันดับที่สิบ

กาแตรือนาจะเข้าร่วมการประกวดวิดบีร์ในฐานะซิลปินเดี่ยวเพื่อชิงชนะเลิศเป็นตัวแทนของยูเครนในการประกวดเพลงยูโรวิชันปี 2026 ด้วยเพลง "ตุต"

## ชีวิตช่วงต้น
กาแตรือนาเกิดเมื่อวันที่ 10 สิงหาคม ค.ศ. 1988 ในนีชืน แคว้นแชร์นีฮิว ตั้งอยู่ทางตะวันออกเฉียงเหนือของเคียฟ ซึ่ง ณ ขณะนั้นตั้งอยู๋ในยูเครนโซเวียต สหภาพโซเวียต มารดาของเธอทำงานในกองทัพโดยที่ไม่มีรายได้ ครอบครัวของเธอนั้นยากจน และช่วงหนึ่งยังไร้บ้านอีกด้วย เธอเติบโตมากับเพลงพื้นบ้านตั้งแต่เด็ก โดยยายของเธอเป็นนักร้อง และได้สอนวิธีการขับร้อง 'ไวท์วอยซ์' และมีตาที่เล่นเครื่องดนตรีหีบเพลงชัก มารดาของเธอยังอยู๋ในวงประสานเสียงพื้นเมือง 

กาแตรือนาศึกษาในโรงเรียนวัฒนธรรมและศิลปะนีชืน โดยเธอสำเร็จการศึกษาเมื่อ ค.ศ. 2009 ในช่วงนี้เธอศึกษาการขับร้องเพลงและได้รับการสนับสนุนจากครูให้เป็นนักร้องอุปรากร แต่ต่อมาเธอก็รู้ตัวว่าอยากเป็นนักดนตรีร็อก เธอเคยอยู่ในวงดนตรีร็อกท้องถิ่นในช่วงวัยรุ่นและได้แสดงคอนเสิร์ตมาแล้วหลายครั้ง เธอได้ศึกษาต่อในระดับอุดมศึกษาที่มหาวิทยาลัยศิลปะและวัฒนธรรมแห่งชาติเคียฟในสาขาคติชนวิทยา โดยสำเร็จการศึกษาในปี 2013 

## อาชีพ
กาแตรือนาได้กำกับควบคุมดูแลวงประสานเสียงพื้นเมืองหลายครั้ง เธอเป็นนักร้องนำของวงโก_อา และได้เผยแพร่เพลงในฐานะศิลปินเดี่ยวภายใต้ชื่อ *มอนอแกย์ต*

เมื่อวันที่ 24 สิงหาคม ค.ศ. 2023 กาแตรือนาได้เผยแพร่เพลง "วอรอชือลา" ภายใต้ชื่อมอนอแกย์ต ซึ่งเป็นเพลงประกอบภาพยนตร์เรื่อง *ดอวบุช* ซึ่งเธอเองได้ทำการแสดงในบทบาทคาร์พาเทียนมอลฟาร์

เมื่อวันที่ 24 พฤศจิกายน ค.ศ. 2025 ซุสปีลแนได้ประกาศ 15 ผลงานเพลงที่จะเข้าร่วมการแข่งขันวิดบีร์ปี 2026 โดยกาแตรือนาได้เข้าร่วมการประกวดด้วยเพลง "ตุต" ภายใต้ชื่อมอนอแกย์ต

## ผลงานเพลง

### ซิงเกิล

### ในฐานะสิลปินร่วม

## ผลงานการแสดง

## อ้างอิง

หมวดหมู่:โก_อา
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2531
หมวดหมู่:นักร้องชาวยูเครนในศตวรรษที่ 21
หมวดหมู่:บุคคลที่ยังมีชีวิตอยู่
หมวดหมู่:ผู้เข้าประกวดการประกวดเพลงยูโรวิชันปี 2021
แอร์อัลฟากรีนแลนด์

[thumb|เครื่องบิน[เซสนา_208_คาราวาน#208บี_แกรนด์คาราวาน|เซสนา 208บี แกรนด์คาราวาน ของแอร์อัลฟากรีนแลนด์ที่ท่าอากาศยาน]]

**แอร์อัลฟากรีนแลนด์** () เป็นบริษัทในเครือของแอร์แอลแฟ ซึ่งเป็นสายการบินที่มีฐานอยู่ในเมืองโอเดนเซ ประเทศเดนมาร์ก แอร์อัลฟากรีนแลนด์ ให้บริการเที่ยวบินจากเมืองอิลูลิสซัตในกรีนแลนด์ บริษัทแอร์อัลฟากรีนแลนด์ก่อตั้งขึ้นในปี ค.ศ. 1994 เมื่อวันที่ 28 กรกฎาคม ค.ศ. 2006 บริษัทถูกขายให้กับแอร์กรีนแลนด์

## ฝูงบิน
* เบลล์ 222 6 เครื่อง
* เบลล์ 206 ลองเรนเจอร์ 1 เครื่อง
* ยูโรคอปเตอร์ เอเอส350บี3 1 ลำ
* เซสนา 208บี แกรนด์คาราวาน 2 ลำ

## อ้างอิง

## แหล่งข้อมูลอื่น
* 

หมวดหมู่:สายการบินสัญชาติเดนมาร์กที่ปิดกิจการ
หมวดหมู่:สายการบินเฮลิคอปเตอร์ที่ปิดกิจการ
หมวดหมู่:อิลูลิสซัต
หมวดหมู่:สายการบินที่ก่อตั้งในปี พ.ศ. 2537
หมวดหมู่:สายการบินที่ปิดกิจการในปี พ.ศ. 2549
หมวดหมู่:ก่อตั้งในประเทศเดนมาร์กในปี พ.ศ. 2537
หมวดหมู่:สิ้นสุดในประเทศเดนมาร์กในปี พ.ศ. 2549
ตำบลกวางฮ้าน

**กวางฮ้าน** () เป็นตำบลในจังหวัดกาวบั่ง ประเทศเวียดนาม

## ภูมิศาสตร์
ตำบลกวางฮ้านมีที่ตั้งทางภูมิศาสตร์ดังนี้:
*ทิศเหนือติดกับตำบลตงกอตและประเทศจีน
*ทิศใต้ติดกับตำบลฮหว่าอานและตำบลเหงวียนฮเหวะ
*ทิศตะวันออกติดกับตำบลจ่าหลิญ
*ทิศตะวันตกติดกับตำบลห่ากว๋าง

## ประวัติ
พื้นที่ของตำบลกวางฮ้านในปัจจุบัน เดิมประกอบด้วยสองตำบล ได้แก่ ตำบลกวางฮ้าน และตำบลโกเหมื่อย ซึ่งอยู่ในเขตอำเภอจ่าหลิญ

ตำบลโก๋เหมื่อย ซึ่งเดิมเป็นส่วนหนึ่งของอำเภอกว๋างฮหว่า ได้ถูกรวมเข้ากับอำเภอจ่าหลิญ เมื่อวันที่ 10 มิถุนายน ค.ศ. 1981 ตามมติเลขที่ 245-CP ของคณะรัฐบาล ก่อนการควบรวมตำบลกวางฮ้านมีพื้นที่ 22.81 ตารางกิโลเมตร ประชากร 2,461 คน และประกอบด้วย 9 หมู่บ้าน ส่วนตำบลโกเหมื่อยมีพื้นที่ 18.38 ตารางกิโลเมตร ประชากร 1,447 คน และประกอบด้วย 5 หมู่บ้าน

เมื่อวันที่ 10 มกราคม ค.ศ. 2020 คณะกรรมาธิการสามัญประจำสภาแห่งชาติได้ออกมติเลขที่ 864/NQ-UBTVQH14 ว่าด้วยการจัดระเบียบหน่วยการปกครองระดับอำเภอและตำบลของจังหวัดกาวบั่ง (มติดังกล่าวมีผลบังคับใช้ตั้งแต่วันที่ 1 กุมภาพันธ์ ค.ศ. 2020) มติดังกล่าวให้ควบรวมพื้นที่และประชากรทั้งหมดของตำบลโกเหมื่อยเข้ากับตำบลกวางฮ้าน

เมื่อวันที่ 1 มีนาคม ค.ศ. 2020 อำเภอจ่าหลิญถูกยุบ และตำบลกวางฮ้านถูกรวมเข้ากับอำเภอจ่าหลิญ ภายหลังการควบรวมตำบลกว๋างห้านแบ่งออกเป็น 13 หมู่บ้าน

เมื่อวันที่ 16 มิถุนายน ค.ศ. 2025 คณะกรรมาธิการสามัญประจำสมัชชาแห่งชาติได้ออกมติเลขที่ 1657/NQ-UBTVQH15 ว่าด้วยการจัดระเบียบหน่วยการปกครองระดับตำบลของจังหวัดกาวบั่ง ประจำปี 2025 โดยมีสาระสำคัญคือให้ทำการควบรวมพื้นที่และประชากรทั้งหมดของตำบลกวางวิญ และตำบลกวางฮ้าน เข้าด้วยกันเพื่อจัดตั้งเป็นตำบลใหม่ใช้ชื่อว่าตำบลกวางฮ้าน

## อ้างอิง

หมวดหมู่:ตำบลในจังหวัดกาวบั่ง
หมวดหมู่:สถานที่ที่มีประชากรในจังหวัดกาวบั่ง
หมวดหมู่:เขตแดนจีน–เวียดนาม
กองทัพบกกอทูเล

**กองทัพบกกอทูเล** (; ; อักษรย่อ **KTLA**) เป็นกลุ่มแบ่งแยกดินแดนและทหารในประเทศพม่าที่แยกจากสหภาพแห่งชาติกะเหรี่ยง

การก่อตั้งกองกำลังติดอาวุธใหม่ได้รับการประกาศเมื่อวันที่ 19 กรกฎาคม ค.ศ. 2022 พลเอก ซอเนอร์ดา โบเมียะ อดีตหัวหน้าองค์การป้องกันชาติกะเหรี่ยง (KNDO) ถูกปลดออกจากตำแหน่ง KNDO หลังมีข้อกล่าวหาว่ากองกำลัง KNDO ของเขาได้สังหารสายลับทหารพม่าที่ต้องสงสัย 25 คนในรัฐกะเหรี่ยงตอนใต้

ในเดือนเมษายน ค.ศ. 2023 KTLA ได้เปิดฉากโจมตีกองกำลังพิทักษ์ชายแดนรัฐกะเหรี่ยงในชเวโกะโก ทำให้ประชาชนกว่า 10,000 คนต้องหนีไปยังประเทศไทย เมื่อวันที่ 21 พฤษภาคม ทาง KTLA ร่วมกับกองกำลังต่อต้านคณะผู้ยึดอำนาจการปกครองอื่น ๆ ได้เปิดฉากโจมตีค่าย "เพลโต" และค่าย Maw Khee ของตะมะดอทางตอนใต้ของเมียวดี

มีรายงานว่า KTLA มีความเกี่ยวข้องกับ CasaPound กลุ่มนีโอฟาสซิสต์อิตาลี CasaPound ผ่านกลุ่ม "Popoli Onlus Solidarity Community"

บางกอกโพสต์รายงานว่า ทาง KTLA อ้างควบคุมท่อส่งก๊าซความยาว 40 กิโลเมตร ซึ่งเป็นกรรมสิทธิ์ของปตท.สำรวจและผลิตปิโตรเลียม ขนส่งก๊าซจากประเทศพม่าไปยังจังหวัดกาญจนบุรีของประเทศไทย มีรายงานว่า KTLA กำลังพิจารณาที่จะปิดหรือทำลายท่อส่งก๊าซดังกล่าว 

เมื่อวันที่ 5 มกราคม ค.ศ. 2026 ทาง KTLA ประกาศเอกราชจากพม่า และสถาปนาสาธารณรัฐกอทูเลเป็นรัฐอธิปไตย กลุ่ม KTLA อ้างถึงสิทธิในการกำหนดอนาคตตนเองและ "การล่มสลายของรัฐบาลกลางพม่า" เป็นเหตุผลเบื้องหลังการประกาศดังกล่าว ทางสหภาพแห่งชาติกะเหรี่ยงปฏิเสธคำประกาศดังกล่าวว่าเป็นเพียงการสร้างกระแสเพื่อประชาสัมพันธ์ โดยระบุว่า KTLA ไม่ได้ควบคุมดินแดนใด ๆ และไม่ได้เป็นตัวแทนของชาวกะเหรี่ยง

## อ้างอิง
วิกตอรียา แลเลกา

**วิกตอรียา กอร์แนยกอวา** (; เกิดวันที่ 10 พฤศจิกายน ค.ศ. 1990) หรือรู้จักกันในชื่อ **วิกตอรียา แลเลกา** (), **ดงบาสเกิร์ล** () หรือ **แลเลกา** () เป็นนักร้องและนักแต่งเพลงชาวยูเครนที่อาศัยอยู่ในเบอร์ลิน ประเทศเยอรมนี เธอเป็นผู้ก่อตั้งและนักร้องนำของวงแลเลกา เธอจะเป็นตัวแทนของในการประกวดเพลงยูโรวิชันปี 2026 ด้วยเพลง "ริดนึม"

## ชีวิตช่วงต้น
วิกตอรียาเกิดเมื่อวันที่ 10 พฤศจิกายน ค.ศ. 1990 ที่แปร์ชอตราแวนส์ก แคว้นดนีปรอแปตร็อวสก์ ยูเครนโซเวียต เธอสำเร็จการศึกษาระดับปริญญาตรีสาขาศิลปะการแสดงจากมหาวิทยาลัยการละคร ภาพยนตร์ และโทรทัศน์แห่งชาติเคียฟ ไอ. เค. คาร์เปนโก-คารี ต่อมาเธอได้ศึกษากับเซลิเน รูดอล์ฟ และสำเร็จการศึกษาระดับปริญญาตรีในสาขาขับร้องแจ๊ส รวมถึงปริญญาโทสาขาการประพันธ์เพลงจากวิทยาลัยดนตรีคาร์ล มาเรีย ฟอน เวเบอร์ในเดรสเดน ประเทศเยอรมนี

## อาชีพ
วิกตอรียาเคยขับร้องในคณะนักร้องประสานเสียงยังวอยเซสบรันเดินบวร์คในกรุงเบอร์ลิน และกับวงฟลินทสโตนส์อีกด้วย ในปี 2016 เธอได้รับรางวัลจากการประกวดสตูโวแจ๊สปี 2016 และได้รับทุนการศึกษาสำหรับค่ายเพลงแจ๊สขับร้องนานาชาติของนิวยอร์กวอยซ์

ในปี 2016 วิกตอรียาได้ก่อตั้งวงดนตรีโฟล์กแจ๊สชื่อ แลเลกา ในกรุงเบอร์ลิน ร่วมกับโรเบิร์ต วีนโรเดอร์, โทมัส โคลาร์ชิก, และยาคอบ เฮกเนอร์ วิกตอรียาได้รับรางวัลชนะเลิศการประกวดดนตรีครีโอลระดับโลกในปี 2017 และรางวัลผู้มีความสามารถด้านแจ๊สรุ่นเยาว์แห่งยุโรปในงานอินเตอร์แนชนัลแจ๊ซโวเชบูร์กเฮาเซนในปี 2018 เธอได้รับรางวัลรองชนะเลิศในการประกวดยังมิวนิกแจ๊ศไพร์ซปี 2019

ในปี 2024 เธอได้เปิดตัวโปรเจกต์ดนตรีแนวอาร์ตป็อปและอิเล็กทรอนิกส์ชื่อ *ดงบาสเกิร์ล* โดยเปิดตัวด้วยซิงเกิล "ซบรอยา" ซึ่งดัดแปลงมาจากบทกวีของแลสยา อูกรายีนกา พร้อมด้วยมิวสิกวิดีโอที่กล่าวถึงประเด็นเรื่องภาวะซึมเศร้า

ในปี 2025 ดงบาสเกิร์ลได้รับเลือกให้เข้าร่วมเทศกาลอือโรโซนีกนอร์เดอร์สลางในประเทศเนเธอร์แลนด์ ซึ่งเธอได้แสดงชุดการแสดงเต็มรูปแบบที่พัฒนาขึ้นโดยความร่วมมือกับจาโกฮิตส์ดิฟเฟรนต์ โปรดิวเซอร์เพลงชาวเยอรมัน ต่อมาในวันที่ 26 มิถุนายนของปีเดียวกัน เธอได้ปล่อยซิงเกิล "ชึยวา" ซึ่งผลิตร่วมกับจาโกฮิตส์ดิฟเฟรนต์ ต่อมาในเดือนนั้น เธอได้ขึ้นแสดงเป็นศิลปินหลักบนเวทีกรีนฟิวเจอร์สในเทศกาลแกลสตันบูรีที่สหราชอาณาจักร

เมื่อวันที่ 24 พฤศจิกายน ค.ศ. 2025 ซุสปีลแนได้ประกาศ 15 ผลงานเพลงที่จะเข้าร่วมการแข่งขันวิดบีร์ปี 2026 โดยวิกตอรียา หลังจากผ่านการออดิชั่นสด เธอได้รับคัดเลือกให้เข้ารอบคัดเลือกในระดับประเทศ ซึ่งจัดขึ้นในวันที่ 7 กุมภาพันธ์ ค.ศ. 2026 เธอชนะการแข่งขัน และเธอได้รับสิทธิ์เป็นตัวแทนประเทศยูเครนไปแข่งขันในรอบรองชนะเลิศรอบที่สอง

## ผลงานเพลง

### ซิงเกิลติดชาร์ต

## อ้างอิง

## แหล่งข้อมูลอื่น
* 

หมวดหมู่:นักร้องชาวยูเครนในศตวรรษที่ 21
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2533
หมวดหมู่:ผู้เข้าประกวดการประกวดเพลงยูโรวิชันปี 2026
การโจมตีที่กรอยันตือ

**การโจมตีที่กรอยันตือ**, **ยุทธการที่กรอยันตือ**, **การขี่ที่กรอยันตือ** หรือ **การประดาบที่กรอยันตือ** เป็นการโจมตีของทหารม้าโปแลนด์ในเย็นวันที่ 1 กันยายน ค.ศ. 1939 ซึ่งเป็นวันแรกของสงครามโลกครั้งที่สอง ใกล้หมู่บ้านกรอยันตือในภูมิภาคพอเมอเรเนีย เหตุการณ์นี้เกิดขึ้นในช่วงเริ่มต้นของการบุกครองโปแลนด์ และเป็นส่วนหนึ่งของยุทธการป่าทูชอลาที่ใหญ่กว่า ทหารโปแลนด์รุกคืบไปทางตะวันออกตามทางรถไฟไปยังทางแยกรางรถไฟจากเมืองค็อยญิตแซ  ที่ซึ่งทหารม้าโปแลนด์บางส่วนเข้าโจมตีและขับไล่กองพันทหารราบเยอรมัน การยิงปืนกลจากรถหุ้มเกราะเยอรมันที่โผล่ออกมาจากป่าใกล้เคียงบังคับให้ทหารโปแลนด์ต้องล่าถอย อย่างไรก็ตาม การโจมตีครั้งนี้ทำให้การรุกคืบของเยอรมันช้าลง ทำให้กองพันปืนไรเฟิลที่ 1 ของโปแลนด์และกลุ่มปฏิบัติการตแชสก์ สามารถถอนทัพได้อย่างปลอดภัย

เหตุการณ์นี้ทำให้เกิดรายงานเท็จว่าทหารม้าโปแลนด์โจมตีรถถังเยอรมัน หลังจากที่นักข่าวเห็นซากม้าและทหารม้า โฆษณาชวนเชื่อของนาซีใช้ประโยชน์จากสถานการณ์นี้เพื่อบอกว่าชาวโปแลนด์โจมตีโดยเจตนา เนื่องจากพวกเขาเชื่อว่าชาวเยอรมันยังคงมีรถถังจำลองที่ได้รับอนุญาตตามข้อจำกัดของสนธิสัญญาแวร์ซาย ฉากที่ทหารม้าโปแลนด์บุกโจมตีรถถังพันท์เซอร์ด้วยหอกยังคงเรื่องปรำปราที่แพร่หลาย

นักเขียนคนหนึ่งกล่าวว่า:

## ก่อนสงคราม
เมื่อเวลา 08:00 น. ฝ่ายเยอรมนีบุกทะลวงแนวกองกำลังพิทักษ์ชายแดนโปแลนด์ทางใต้ของกองทหารม้าโปแลนด์ ทำให้หน่วยทหารโปแลนด์ในพื้นที่ต้องเริ่มล่าถอยไปยังแนวป้องกันสำรองที่แม่น้ำเบอร์ดา

## อ้างอิง

## บรรณานุกรม
* .
* .

## อ่านเพิ่ม
* .

## แหล่งข้อมูลอื่น
* .
* .  Detailed account of the battle.
* .

กรอยันตือ
หมวดหมู่:ทหารม้าโปแลนด์
หมวดหมู่:จังหวัดปอมอแช (ค.ศ. 1919–39)
หมวดหมู่:โฆษณาชวนเชื่อนาซี
ลีญี-อ็อง-บารัว

**ลีญี-อ็อง-บารัว** (, ) เป็นเทศบาลในจังหวัดเมิซ แคว้นกร็องแต็สต์ ทางตะวันออกเฉียงเหนือของประเทศฝรั่งเศส

เมืองนี้ตั้งอยู่ในเขตบาร์-เลอ-ดุก ริมคลองที่เชื่อมแม่น้ำไรน์และแม่น้ำมาร์น ทางตะวันออกเฉียงใต้ของบาร์-เลอ-ดุก 15 กิโลเมตร ลีญี-อ็อง-บารัวมีพื้นที่ 32.26 ตารางกิโลเมตร

## ประชากร

## เมืองพี่น้อง
ลีญี-อ็อง-บารัวเป็นเมืองพี่น้องกับเมืองดังนี้:

*  ไอช์ทาล ประเทศเยอรมนี (1998)

## อ้างอิง
แม่น้ำพุกฮัน

**แม่น้ำพุกฮัน** หรือ **พุกฮันกัง** () เป็นลำน้ำสาขาของแม่น้ำฮันที่ไหลผ่านทั้งประเทศเกาหลีเหนือและเกาหลีใต้ โดยไหลผ่านจังหวัดคังว็อนในเกาหลีเหนือ รวมถึงจังหวัดคังว็อนและจังหวัดคย็องกีในเกาหลีใต้

ต้นน้ำของแม่น้ำพุกฮันตั้งอยู่ในเกาหลีเหนือใกล้ภูเขาคึมกัง พื้นที่ส่วนต้นของแม่น้ำสายนี้มักถูกเรียกว่า*คึมกังช็อน* หรือ "ลำธารคึมกัง" แม่น้ำไหลข้ามเขตปลอดทหารเกาหลีและเข้าสู่ตัวอำเภอฮวาช็อน โดยไหลไปทางใต้ผ่านชุนช็อนและไหลไปทางตะวันตกผ่านคาพย็อง จากนั้นแม่น้ำพุกฮันได้ไหลไปบรรจบกับแม่น้ำนัมฮันใน อำเภอยังพย็อง เพื่อรวมกันเป็นแม่น้ำฮัน

## หมายเหตุ

## อ้างอิง

หมวดหมู่:แม่น้ำในประเทศเกาหลีใต้
หมวดหมู่:แม่น้ำในประเทศเกาหลีเหนือ
หมวดหมู่:แม่น้ำในจังหวัดคย็องกี
หมวดหมู่:แม่น้ำในจังหวัดคังว็อน (ประเทศเกาหลีใต้)
หมวดหมู่:แม่น้ำระหว่างประเทศในทวีปเอเชีย
ต้นแบบดั้งเดิม

**ต้นแบบดั้งเดิม** () เป็นแนวคิดอย่างหนึ่งที่ปรากฏอยู่ในสาขาที่เกี่ยวข้องกับพฤติกรรม จิตวิทยาเชิงประวัติศาสตร์ ปรัชญา และการวิเคราะห์วรรณกรรม โดยอาจเป็นอย่างใดอย่างหนึ่งต่อไปนี้

* ตัวอย่างต้นแบบ รูปแบบพฤติกรรม โพรโตไทป์ รูปแบบแรก หรือแบบจำลองหลักที่ตัวอย่างต้นแบบ รูปแบบพฤติกรรม และวัตถุอื่น ๆ คัดลอก เลียนแบบ หรือผสานรวมเข้าด้วยกัน คำพ้องความหมายที่ไม่เป็นทางการที่ใช้บ่อยสำหรับคำจำกัดความนี้ ได้แก่ "ตัวอย่างมาตรฐาน" (standard example) "ตัวอย่างพื้นฐาน" (basic example) และคำที่ยาวกว่าคือ "ตัวอย่างต้นแบบดั้งเดิม" (archetypal example) ตัวอย่างต้นแบบดั้งเดิมทางคณิตศาสตร์มักปรากฏในรูป "ตัวอย่างแบบบัญญัติ" (canonical examples)
* แนวคิดทางจิตวิทยาของคาร์ล ยุงซึ่งอธิบายว่าเป็นความโน้มเอียงทางจิตใต้สำนึกที่มนุษย์สืบทอดร่วมกันมา เป็นลักษณะพฤติกรรมหรือแนวโน้มเชิงสัญชาตญาณที่พบได้ในสมาชิกของเผ่าพันธุ์เดียวกัน เช่นเดียวกับลักษณะพฤติกรรมอื่น ๆ แนวโน้มนี้เกิดขึ้นจากรูปแบบความคิด ภาพ อารมณ์ หรือแรงกระตุ้นที่มีโครงสร้างคล้ายกับรูปแบบการเล่าเรื่องที่มนุษย์คุ้นเคย แต่แตกต่างจากลักษณะบุคลิกภาพทั่วไปตรงที่ ต้นแบบดั้งเดิมเป็นโครงสร้างพื้นฐานที่มนุษย์จำนวนมากมีร่วมกัน ไม่ได้ถูกกำหนดจากประสบการณ์ส่วนบุคคลของใครคนหนึ่งเป็นหลัก การที่มนุษย์มีแนวโน้มจะแสดงออกตามต้นแบบเหล่านี้เชื่อว่าเกิดขึ้นจากแรงขับทางวิวัฒนาการ ซึ่งช่วยให้รับรู้และตอบสนองต่อสภาพแวดล้อมได้เหมาะสมขึ้น โดยอ้างอิงจากประสบการณ์ของมนุษย์ในอดีตอันยาวนาน แรงขับเหล่านี้ครอบคลุมทั้งการเอาชีวิตรอดในสภาพแวดล้อมทางกายภาพ การสร้างความสัมพันธ์กับผู้อื่น และการแสวงหาความรู้ แนวคิดเรื่องต้นแบบดั้งเดิมจึงมักถูกถ่ายทอดออกมาในรูปของ “ภาพสัญลักษณ์” หรือรูปร่างเชิงแบบแผน ที่สะท้อนโครงสร้างทางจิตใจร่วมของมนุษยชาติ
* สัญลักษณ์หรือลวดลายที่ปรากฏซ้ำ ๆ ในวรรณกรรม ภาพวาด หรือตำนาน ความหมายนี้หมายถึงการปรากฏซ้ำของตัวละครหรือแนวคิดที่มีลักษณะคล้ายคลึงกันในกรณีต่าง ๆ ที่ดูเหมือนไม่เกี่ยวข้องกันในเรื่องเล่าคลาสสิก สื่อ ฯลฯ การใช้คำในลักษณะนี้มาจากทั้งมานุษยวิทยาวัฒนธรรมและแนวคิดต้นแบบดั้งเดิมของยุง

ต้นแบบดั้งเดิมยังมีความคล้ายคลึงอย่างมากกับสัญชาตญาณ กล่าวคือ ก่อนที่สติสัมปชัญญะจะพัฒนาขึ้น ลักษณะนิสัยที่ไม่ขึ้นกับบุคคลและสืบทอดมาทางพันธุกรรมของมนุษย์เป็นสิ่งที่แสดงออกและกระตุ้นพฤติกรรมของมนุษย์ และยังคงมีอิทธิพลต่อความรู้สึกและพฤติกรรมแม้หลังจากที่สติสัมปชัญญะพัฒนาขึ้นในระดับหนึ่งแล้วก็ตาม

## อ้างอิง

หมวดหมู่:ต้นแบบดั้งเดิม
หมวดหมู่:มานุษยวิทยาวัฒนธรรม
หมวดหมู่:ศาสตร์แห่งการเล่าเรื่อง
หมวดหมู่:จิตวิทยาสังคม
เขตเอียลีซอฟสกี

**เขตเอียลีซอฟสกี** () เป็นหนึ่งในสิบเอ็ดเขตการปกครองและเขตเทศบาลของดินแดนคัมชัตคา ประเทศรัสเซีย ตั้งอยู่ทางตอนใต้ของดินแดน อาณาเขตของเขตนี้คือ  ศูนย์กลางการบริหารคือเมืองเอียลีโซโว (ซึ่งไม่ได้เป็นส่วนหนึ่งของเขต) จากการสำรวจสำมะโนประชากรเมื่อปี 2010 ประชากรทั้งหมดของเขตนี้คือ&nbsp;24,566 คน

## ประชากร
องค์ประกอบทางชาติพันธุ์เมื่อปี 2010 ของเขตนี้คือ:

* ชาวรัสเซีย – 89.3%
* ชาวยูเครน – 3.5%
* ชาวเกาหลี – 1.1%
* ชาวตาตาร์ – 0.7%
* อื่น ๆ – 5.4%

## อ้างอิง
### เชิงอรรถ

### แหล่งที่มา
* 

หมวดหมู่:รัฐและดินแดนที่ก่อตั้งในปี พ.ศ. 2492
หมวดหมู่:CS1 ใช้อักษรภาษารัสเซีย (ru)
หมวดหมู่:CS1 แหล่งที่มาภาษารัสเซีย (ru)
หมวดหมู่:Coordinates on Wikidata
หมวดหมู่:บทความที่มีข้อความภาษารัสเซีย
หมวดหมู่:การปกครองส่วนท้องถิ่นของดินแดนคัมชัตคา
กรอยันตือ

**กรอยันตือ** (, ) เป็นหมู่บ้านในอำเภอค็อยญิตแซ เทศมณฑลค็อยญิตแซ จังหวัดปอมอแช ประเทศโปแลนด์

## ประวัติ

เมื่อวันที่ 1 กันยายน ค.ศ. 1939 วันแรกที่ฝ่ายเยอรมันรุกรานโปแลนด์ซึ่งเริ่มต้นสงครามโลกครั้งที่สอง พื้นที่นี้เป็นสถานที่ตั้งของการประดาบที่กรอยันตือ ซึ่งกลายเป็นเรื่องปรัมปราโฆษณาชวนเชื่อต่อต้านโปแลนด์ที่ทหารม้าโปแลนด์เข้าโจมตีรถถังเยอรมัน

ในช่วงที่เยอรมนีเข้ายึดครอง กรอยันตือเป็นหนึ่งในสถานที่ที่ชาวเยอรมันประหารชีวิตชาวโปแลนด์ใน ค.ศ. 1939 เป็นส่วนหนึ่งของแผน*[[Intelligenzaktion|อินเท็ลลิเก็นท์ซัคท์ซีโอน]]*หรือการสังหารหมู่ปัญญาชน ชาวโปแลนด์ท้องถิ่นยังตกเป็นเหยื่อการสังหารหมู่ในหุบเขาอีกีแยลสกาใกล้ค็อยญิตแซที่เตรียมการโดยชาวเยอรมันในเดือนตุลาคมถึงพฤศจิกายน ค.ศ. 1939 ซึ่งอยู่ในแผนเดียวกัน ใน ค.ศ. 1940 กองตำรวจภูธรเยอรมันดำเนินการขับไล่ชาวโปแลนด์ โดยส่งตัวพวกเขาไปยังเขตปกครองสามัญในส่วนตะวันออกของโปแลนด์ที่ถูกเยอรมันยึดครอง ขณะที่บ้านและฟาร์มของพวกเขาก็ถูกมอบให้กับชาวอาณานิคมเยอรมันตามนโยบาย*[[เลเบินส์เราม์]]*

## การเดินทาง
สถานีรถไฟในหมู่บ้าน

## อ้างอิง

## แหล่งข้อมูลอื่น
*Old map, Krojanty

หมวดหมู่:จังหวัดปอมอแช
แม่น้ำแชรย็อง

**แม่น้ำแชรย็อง** (; ) เป็นลำน้ำสาขาหลักของแม่น้ำแทดง  แม่น้ำสายนี้สามารถใช้ในการเดินเรือได้เป็นระยะทาง 38 กิโลเมตรจากปากแม่น้ำโดยเรือขนาด 300 ตัน และเป็นทางออกสู่ทะเลให้แก่ซารีว็อน

แม่น้ำมีต้นกำเนิดจากภูเขานัมซันในตำบลทูรย็อน จังหวัดฮวังแฮ และตำบลอียูล อำเภอพย็อกซ็อง และไหลผ่านที่ราบแชรย็อง

## อ้างอิง

หมวดหมู่:แม่น้ำในประเทศเกาหลีเหนือ
แม่น้ำช็องช็อน

**แม่น้ำช็องช็อน** เป็นแม่น้ำในประเทศเกาหลีเหนือ มีต้นกำเนิดจากเทือกเขารังนิมในจังหวัดชากัง และไหลลงสู่ทะเลเหลืองที่ชินอันจู แม่น้ำไหลผ่านภูเขามโยฮยังและผ่านอันจู จังหวัดพย็องอันใต้ มีความยาวรวม  และระบายน้ำในลุ่มน้ำขนาด 

## ประวัติศาสตร์
ใน ค.ศ. 612 ที่ยุทธการที่ซัลซู (ชื่อเดิมของแม่น้ำช็องช็อน) กองทัพของอาณาจักรโคกูรยอของเกาหลีได้เอาชนะกองทัพจีนแห่งจักรวรรดิสุยที่รุกรานเกาหลีอย่างราบคาบ

ในเดือนพฤศจิกายน–ธันวาคม ค.ศ. 1950 ที่ยุทธการที่แม่น้ำช็องช็อน หน่วยแยกของกองทัพประชาชนเกาหลีและอาสาปนะชาชนจีนได้รับชัยครั้งใหญ่เหนือกองทัพอเมริกันและพันธมิตรในช่วงสงครามเกาหลี

## พื้นที่สำคัญเพื่อการอนุรักษ์นก
ปากแม่น้ำได้รับการระบุโดยเบิร์ดไลฟ์อินเตอร์เนชันแนล (BirdLife International) ให้เป็นพื้นที่สำคัญเพื่อการอนุรักษ์นกขนาด  เนื่องจากเป็นแหล่งรองรับประชากรนกหลากหลายชนิดในจำนวนที่มีนัยสำคัญ นกเหล่านี้รวมถึงห่านอาเทอร์ ห่านป่าถั่ว หงส์กู่ นกกระสาขาว นกปากช้อนหน้าดำ นกยางจีน นกโพระดกใหญ่ นกกระเรียนคอขาว นกกระเรียนหัวนวล นกกระเรียนมงกุฎแดง นกอีลุ่ยตะวันออกไกล และนกทะเลขาเขียวลายจุด พื้นที่แห่งนี้รวมถึงเขตอนุรักษ์ธรรมชาติมุนด็อกขนาด 

## เขื่อนไฟฟ้าพลังน้ำ
เกาหลีเหนือกำลังสร้างเขื่อนไฟฟ้าพลังน้ำใหม่จำนวน 10 แห่งบนแม่น้ำช็องช็อนเพื่อกระตุ้นการพัฒนาอย่างรวดเร็ว

## เหตุการณ์สำคัญ
*ใน ค.ศ. 612 โคกูรยอสังหารหมู่กองทัพสุยในยุทธการที่แม่น้ำซัลซู (ช็องช็อน) ในสงครามโคกูรยอ–สุย
*ในปลายเดือนพฤศจิกายน ค.ศ. 1950 ในสงครามเกาหลี กองทัพจีนเอาชนะกองกำลังสหประชาชาติ (UNC) อย่างเด็ดขาดในยุทธการที่แม่น้ำช็องช็อน เป็นการรับรองการดำรงอยู่ต่อไปของเกาหลีเหนือ
*โจเซฟ ที. ไวต์ ผู้แปรพักตร์กองทัพบกสหรัฐ มีรายงานว่าจมน้ำเสียชีวิตในแม่น้ำช็องช็อน ตามจดหมายลงวันที่ 22 สิงหาคม ค.ศ. 1985 ที่ถูกส่งไปยังครอบครัวของเขา

## ดูเพิ่ม
* รายชื่อแม่น้ำในประเทศเกาหลีเหนือ
* ยุทธการที่แม่น้ำช็องช็อน
* ช็องช็อนกัง (เรือ)

## อ้างอิง

## แหล่งข้อมูลอื่น
*Appearance of Chongchon River basin changes beyond recognition . KCNA, May 29, 2002.

หมวดหมู่:แม่น้ำในประเทศเกาหลีเหนือ
หมวดหมู่:จังหวัดพย็องอันใต้
หมวดหมู่:พื้นที่สำคัญเพื่อการอนุรักษ์นกในประเทศเกาหลีเหนือ
หมวดหมู่:พื้นที่ชุ่มน้ำในประเทศเกาหลีเหนือ
แม่น้ำชังจา

**แม่น้ำชังจา** (; ) เป็นแม่น้ำในประเทศเกาหลีเหนือ มีต้นกำเนิดใกล้ภูเขาโซแบ็กซันในเทือกเขานังนิมทางตะวันออกของอำเภอคังคเย จังหวัดพย็องอันเหนือ และไหลไปทางตะวันตกเฉียงเหนือลงสู่แม่น้ำยาลู่

จนถึง ค.ศ. 1976 แม่น้ำสายนี้เคยมีชื่อว่าแม่น้ำทงโร (Tongro-gang) มีความยาว 239 กิโลเมตร มีพื้นที่รับน้ำ 207 ตารางกิโลเมตร

พื้นที่บริเวณนี้เคยเป็นฉากแห่งการสู้รบอย่างดุเดือดทั้งในช่วงสงครามกองโจรต่อต้านการยึดครองของญี่ปุ่นและในช่วงสงครามเกาหลี เหตุการณ์เหล่านี้ถูกนำมาเรียบเรียงในหนังสือและภาพยนตร์จำนวนมากในภายหลัง ตัวอย่างเช่น "บนฝั่งแม่น้ำทงโร" ( *Tongro-gang kisŭlgesŏ*) โดยคิม ฮัก-ย็อน จาก ค.ศ. 1951

ในระหว่างแผนห้าปีฉบับแรก (ค.ศ. 1957–1961) มีการสร้างสถานีไฟฟ้าพลังน้ำที่มีกำลังการผลิต 90 เมกะวัตต์ขึ้นบนแม่น้ำทงโร การก่อสร้างเริ่มขึ้นตั้งแต่ ค.ศ. 1957 แต่ระบบต่าง ๆ ถูกรื้อถอนออกไปใน ค.ศ. 1963

ในพื้นที่ตอนในทางภาคเหนือของประเทศนั้นแทบไม่มีที่ดินที่สามารถใช้ในเกษตรกรรม หุบเขาทงโรกังจึงเป็นพื้นที่เพาะปลูกที่สำคัญที่สุดของภูมิภาค โดยผลผลิตหลักที่เก็บเกี่ยวในที่นี่คือข้าวโพด

## อ้างอิง

หมวดหมู่:แม่น้ำในประเทศเกาหลีเหนือ
แม่น้ำรเยซ็อง

**แม่น้ำรเยซ็อง** เป็นแม่น้ำสายหนึ่งในประเทศเกาหลีเหนือ ไหลจากทิศเหนือลงทิศใต้สู่ทะเลเหลืองบริเวณเกาะคังฮวา ทางทิศตะวันตกของปากแม่น้ำอิมจิน

## ดูเพิ่ม
*รายชื่อแม่น้ำในประเทศเกาหลี
*ทะเลเหลือง

## อ้างอิง

หมวดหมู่:แม่น้ำในประเทศเกาหลีเหนือ
แม่น้ำแทรย็อง

**แม่น้ำแทรย็อง** (; ) เป็นแม่น้ำสายหนึ่งในประเทศเกาหลีเหนือ เป็นลำน้ำสาขาของแม่น้ำช็องช็อน

## ดูเพิ่ม
*รายชื่อแม่น้ำในประเทศเกาหลี

## อ้างอิง

หมวดหมู่:แม่น้ำในประเทศเกาหลีเหนือ
หมวดหมู่:จังหวัดพย็องอันเหนือ
ฟ้าคะนอง

***ฟ้าคะนอง*** เป็นภาพยนตร์ไทยแนวชีวิต ระทึกขวัญ ลึกลับ ขนาด 35 มม. พากย์เสียงในฟิล์ม ปี พ.ศ. 2513 สร้างโดยละโว้ภาพยนตร์ กำกับและพระนิพนธ์บทภาพยนตร์โดยพระเจ้าวรวงศ์เธอ พระองค์เจ้าอนุสรมงคลการ นำแสดงโดยไชยา สุริยัน, อรัญญา นามวงศ์ และภาวนา ชนะจิต เข้าฉายครั้งแรกเมื่อวันที่ 30 ตุลาคม พ.ศ. 2513 ที่โรงภาพยนตร์ศาลาเฉลิมกรุง ฟ้าคะนองเป็นภาพยนตร์เรื่องที่ 3 เท่าที่มีการค้นพบฟิล์มซึ่ง สรพงศ์ ชาตรี ได้ร่วมแสดงในฐานะตัวประกอบ โดยปรากฏตัวในบทผู้โดยสารรถโดยสารคันเดียวกันกับจริกา ซึ่งแสดงโดยภาวนา ชนะจิต นางเอกของเรื่อง และเป็นผลงานเรื่องแรกที่สรพงศ์ ชาตรี เริ่มมีบทพูด ก่อนหน้านี้ สรพงศ์ ชาตรี เคยร่วมแสดงในฐานะตัวประกอบในภาพยนตร์ 2 เรื่อง ได้แก่ สอยดาว สาวเดือน (2512) และ ต้อยติ่ง (2512) ซึ่งยังไม่มีบทพูด ก่อนที่จะได้ก้าวขึ้นมาเป็นพระเอกเต็มตัวในภาพยนตร์เรื่องถัดมาคือเรื่อง *[[มันมากับความมืด]]* (2514)

เนื่องจากภาพยนตร์เรื่องนี้มีนางเอก 2 คน ได้แก่ ภาวนา ชนะจิต และ อรัญญา นามวงศ์ ทางด้าน พระเจ้าวรวงศ์เธอ พระองค์เจ้าอนุสรมงคลการ ผู้พระนิพนธ์บทภาพยนตร์ จึงทรงกำหนดให้ ไชยา สุริยัน รับบทเป็น 2 ตัวละคร เพื่อให้เป็นคู่กับนางเอกทั้งสองคน

## เนื้อเรื่อง
จริกา (ภาวนา ชนะจิต) เป็นนางพยาบาลจากกรุงเทพมหานคร ซึ่งเดินทางไปทำงานยัง ปราสาทฟ้าคะนอง ที่ตั้งอยู่บริเวณ แหลมฟ้าคะนอง ชายฝั่งทะเลฝั่งตะวันออกของประเทศไทย ปราสาทฟ้าคะนองเป็นปราสาทเก่าแก่อายุเกือบ 100 ปี สร้างขึ้นโดย เจ้าคุณสุธาธรรม อดีตสมุหเทศาภิบาลในอดีต โดยเกาะแห่งนี้มีข่าวลือเกี่ยวกับสมบัติโจรสลัดมูลค่ากว่าร้อยล้านบาทที่ถูกซ่อนอยู่ และเป็นสถานที่ที่เต็มไปด้วยความลึกลับน่ากลัว รวมถึงผู้คนที่มีพฤติกรรมผิดปกติ

จริกาเดินทางมาถึงสถานที่แห่งหนึ่งเพื่อเตรียมตัวไปเป็นพยาบาลประจำที่แหลมฟ้าคะนอง เมื่อ ลุงย้ำ (สุคนธ์ คิ้วเหลี่ยม) ทราบเรื่องจึงพยายามห้ามปราม โดยเตือนว่าผู้ที่เดินทางไปยังสถานที่ดังกล่าวแล้วจะไม่มีใครได้กลับมา ต่อมา ดุรงค์ คุณธรรม (สุรสิทธิ์ สัตยวงษ์) ผู้ประกาศรับสมัครนางพยาบาลประจำ ได้เดินทางมารับตัวจริกา ทั้งสองจึงออกเรือไปยังแหลมฟ้าคะนอง เมื่อจริกามาถึง เธอได้พบกับความลึกลับและความน่ากลัวของสถานที่แห่งนี้

## นักแสดง
* ไชยา สุริยัน รับบท พี่ใหญ่/กีรติ
* อรัญญา นามวงศ์ รับบท พาราดี
* ภาวนา ชนะจิต รับบท จริกา
* สุรสิทธิ์ สัตยวงษ์ รับบท ดุรงค์ คุณธรรม
* วิไลวรรณ วัฒนพานิช รับบท สารินี
* รุจน์ รณภพ รับบท พี่กลาง
* วงศ์ทอง ผลานุสนธิ์ รับบท เป้า
* ชูศรี มีสมมนต์ รับบท ชู
* สุคนธ์ คิ้วเหลี่ยม รับบท ลุงย้ำ
* สรพงศ์ ชาตรี รับบท ผู้โดยสาร

## อ้างอิง

หมวดหมู่:ภาพยนตร์ภาษาไทย
หมวดหมู่:ภาพยนตร์ไทยที่ออกฉายในปี พ.ศ. 2513
หมวดหมู่:ภาพยนตร์ชีวิตไทย
หมวดหมู่:ภาพยนตร์ระทึกขวัญไทย
หมวดหมู่:ภาพยนตร์โดยละโว้ภาพยนตร์
หมวดหมู่:ภาพยนตร์ที่กำกับโดย พระเจ้าวรวงศ์เธอ พระองค์เจ้าอนุสรมงคลการ
หมวดหมู่:ภาพยนตร์ที่ถ่ายทำใน 35 มม.
หมวดหมู่:ภาพยนตร์ไทยในคริสต์ทศวรรษ 1970
หมวดหมู่:ภาพยนตร์ภาษาไทยในคริสต์ทศวรรษ 1970
หมวดหมู่:ภาพยนตร์ที่อำนวยการสร้างโดย หม่อมอุบล ยุคล ณ อยุธยา
อีลียานา ยอตอวา

**อีลียานา มาลีนอวา ยอตอวา** (, , ; เกิด 24ตุลาคม ค.ศ. 1964) เป็นนักการเมืองและนักข่าวชาวบัลแกเรียที่ดำรงตำแหน่งประธานาธิบดีบัลแกเรียตั้งแต่วันที่ 23 มกราคม ค.ศ. 2026 เธอยังเป็นสตรีคนแรกที่ดำรงตำแหน่งดังกล่าว ยอตอวาเป็นสมาชิกพรรคสังคมนิยมบัลแกเรีย (BSP) โดยเคยดำรงตำแหน่งรองประธานาธิบดีในสมัยรูแมน ราแดฟใน ค.ศ. 2017 ถึง 2026

## ชีวิตช่วงต้น
อีลียานา มาลีนอวา ยอตอวาเกิดที่เมืองโซเฟีย สาธารณรัฐประชาชนบัลแกเรีย เมื่อวันที่ 24 ตุลาคม ค.ศ. 1964 เธอศึกษาที่ Lycée Français de Sofia เธอได้รับปริญญาด้านนิรุกติศาสตร์บัลแกเรียและฝรั่งเศสจากมหาวิทยาลัยโซเฟีย และต่อมาได้ศึกษาต่อเฉพาะทางที่ École nationale d'administration (ENA, โรงเรียนบริหารราชการแห่งชาติ) ในเมืองสทราซบูร์ ประเทศฝรั่งเศส และศูนย์การศึกษาด้านยุโรป (CEES) ของมหาวิทยาลัยสทราซบูร์

ในช่วงคริสต์ทศวรรษ 1980 มาลีนอวาทำงานเป็นพยาบาลที่โรงพยาบาลแห่งแรกของโซเฟีย ยอห์นผู้ให้บัพติศมา ตั้งแต่ ค.ศ. 1990 ถึง 1997 เธอทำงานที่สถานีโทรทัศน์แห่งชาติบัลแกเรียในตำแหน่งผู้สื่อข่าว บรรณาธิการ ผู้กำกับ ผู้ดำเนินรายการข่าวและรายการสถานการณ์ปัจจุบัน และยังดำรงตำแหน่งหัวหน้าฝ่ายข่าวและสถานการณ์ปัจจุบันอีกด้วย จากนั้นเธอทำงานเป็นผู้อำนวยการฝ่ายประชาสัมพันธ์ของพรรคสังคมนิยมบัลแกเรียใน ค.ศ. 1997

## อาชีพการเมือง

## ชีวิตส่วนตัว
นอกจากภาษาบัลแกเรียที่เป็นภาษาแม่แล้ว เธอยังพูดภาษาฝรั่งเศสได้เชี่ยวชาญ และสามารถพูดภาษารัสเซียและอังกฤษยอตอวาสมรสกับอันแดรย์ ยอตอฟ หมอที่เธอพบในโรงพยาบาลแห่งแรกของโซเฟีย ยอห์นผู้ให้บัพติศมาใน ค.ศ. 1985 ทั้งคู่มีบุตรแค่คนเดียว

## อ้างอิง

## แหล่งข้อมูลอื่น

* 
*
หวัง ฉีชาน

**หวัง ฉีชาน** (; ; เกิด 19 กรกฎาคม ค.ศ. 1948) เป็นนักการเมืองชาวจีนเกษียณอายุผู้ซึ่งเคยเป็นหนึ่งในสมาชิกชั้นนำของพรรคคอมมิวนิสต์จีน (CCP)

เขาเริ่มมีชื่อเสียงในภาคการเงินของจีนในช่วงปลายทศวรรษ 1980 ใน ค.ศ. 1994 หวังได้ดำรงตำแหน่งผู้ว่าการธนาคารเพื่อการก่อสร้างแห่งประเทศจีน จากนั้นหวังได้ดำรงตำแหน่งในระดับภูมิภาคสามตำแหน่งติดต่อกัน ได้แก่ รองผู้ว่าการมณฑลกวางตุ้ง เลขาธิการพรรคประจำมณฑลไหหลำ และนายกเทศมนตรีปักกิ่ง ต่อมาหวังได้ดำรงตำแหน่งรองนายกรัฐมนตรีซึ่งรับผิดชอบด้านการเงินและกิจการพาณิชย์ภายใต้นายกรัฐมนตรีเวิน เจียเป่า ตั้งแต่เดือนมีนาคม ค.ศ. 2008 ถึงมีนาคม ค.ศ. 2013 ซึ่งในช่วงเวลาดังกล่าวเขาได้รับตำแหน่งในกรมการเมืองด้วย

ระหว่าง ค.ศ. 2012 ถึง 2017 หวังดำรงตำแหน่งเลขาธิการคณะกรรมาธิการตรวจสอบวินัยกลาง องค์กรควบคุมภายในและต่อต้านการทุจริตของพรรคคอมมิวนิสต์จีน และเป็นสมาชิกคณะกรรมาธิการสามัญประจำกรมการเมืองของพรรคคอมมิวนิสต์จีน เขาเป็นผู้มีบทบาทสำคัญในการดำเนินการรณรงค์ต่อต้านการทุจริตของเลขาธิการใหญ่สี จิ้นผิงตั้งแต่ ค.ศ. 2013 และได้รับการพิจารณาว่าเป็นหนึ่งในพันธมิตรทางการเมืองที่ใกล้ชิดที่สุดของสี ตั้งแต่ ค.ศ. 2018 ถึง 2023 เขาดำรงตำแหน่งรองประธานาธิบดีจีน ซึ่งในขณะนั้นเขาเป็นหนึ่งในบุคคลสำคัญที่เป็นผู้อยู่เบื้องหลังกิจการต่างประเทศของจีน

## อ้างอิง

## แหล่งข้อมูลอื่น
* Wang Qishan biography @ China Vitae 
* 

 

หมวดหมู่:นายกเทศมนตรีนครในประเทศจีนในคริสต์ศตวรรษที่ 21
หมวดหมู่:นายกเทศมนตรีปักกิ่ง
หมวดหมู่:นักการเมืองจากชิงเต่า
หมวดหมู่:นักการเมืองพรรคคอมมิวนิสต์จีนจากมณฑลชานตง
หมวดหมู่:ผู้ดำรงตำแหน่งทางการเมืองในมณฑลไหหลำ
หมวดหมู่:สมาชิกคณะกรรมาธิการสามัญประจำกรมการเมืองพรรคคอมมิวนิสต์จีน ชุดที่ 18
หมวดหมู่:สมาชิกคณะกรรมาธิการสามัญประจำกรมการเมืองพรรคคอมมิวนิสต์จีน ชุดที่ 17
หมวดหมู่:เลขาธิการคณะกรรมาธิการกลางตรวจสอบวินัยกลาง
หมวดหมู่:บุคลากรธนาคารเพื่อการก่อสร้างแห่งประเทศจีน
หมวดหมู่:ประธานสภาประชาชนไหหลำ
คมแฝก (ภาพยนตร์ปี พ.ศ. 2513)

***คมแฝก*** เป็นภาพยนตร์ไทยแนวโลดโผน ขนาด 16 มม. พากย์สด ปี พ.ศ. 2513 สร้างโดยแคล้วพิศดารภาพยนตร์ กำกับโดยส.อาสนจินดา นำแสดงโดยสมบัติ เมทะนี, อรัญญา นามวงศ์, ลือชัย นฤนาท, เพชร พิษณุ และเกชา เปลี่ยนวิถี เข้าฉายครั้งแรกเมื่อวันที่ 12 มิถุนายน พ.ศ. 2513 ที่โรงภาพยนตร์เมืองทอง ในภาพยนตร์เรื่อง คมแฝก มีตัวละครหลักคือ เพลิง กัมปนาท รับบทโดย ลือชัย นฤนาท และ ไฟ กัมปนาท รับบทโดย เพชร พิษณุ อย่างไรก็ตาม ด้วยเหตุผลบางประการ ทำให้ ส.อาสนจินดา ผู้กำกับภาพยนตร์เรื่องนี้ ตัดสินใจตัดบทบาทของตัวละครเพลิง กัมปนาทออกจากเนื้อเรื่อง โดยปรับบทให้ถูกฆ่าตายในช่วงท้ายของเรื่อง และให้ตัวละครไฟ กัมปนาทรับหน้าที่ดำเนินเรื่องต่อ

## เนื้อเรื่อง
*คมแฝก* เป็นภาพยนตร์ที่เล่าเรื่องราวของ สิบตำรวจเอกกัลป์ เกรียงไกร (สมบัติ เมทะนี) นายตำรวจผู้ซื่อสัตย์ ซึ่งจำเป็นต้องวิสามัญ พ่อสน ราชสีห์ บิดาของ แสน ราชสีห์ (เกชา เปลี่ยนวิถี) เพื่อนสนิทที่ลักลอบขนอาวุธเถื่อน เหตุการณ์ดังกล่าวทำให้แสน ราชสีห์ เกิดความแค้นและจัดฉากใส่ร้ายว่ากัลป์เป็นผู้กระทำความผิดฐานฆ่าคนตาย ส่งผลให้กัลป์ต้องโทษจำคุกและถูกให้ออกจากราชการ ขณะที่แสนก้าวขึ้นมาเป็นเจ้าพ่อผู้มีอิทธิพลแห่งเมืองพล และมีแผนรวบรวมมือปืนจากหลายพื้นที่ รวมถึงอาวุธสงคราม เพื่อขยายอำนาจและยึดครองพื้นที่ภาคตะวันออกเฉียงเหนือของประเทศไทย

หลายสิบปีต่อมา กัลป์ เกรียงไกร พ้นโทษและเดินทางกลับสู่บ้านเกิดที่เมืองพล เพื่อสะสางความแค้นและเผชิญหน้ากับแสน ราชสีห์ อีกครั้ง โดยใช้อาวุธที่เรียกว่า คมแฝก เป็นเครื่องมือในการต่อสู้และทวงคืนความยุติธรรม

## อ้างอิง

หมวดหมู่:ภาพยนตร์ภาษาไทย
หมวดหมู่:ภาพยนตร์ไทยที่ออกฉายในปี พ.ศ. 2513
หมวดหมู่:ภาพยนตร์โลดโผนไทย
หมวดหมู่:ภาพยนตร์ที่กำกับโดย ส. อาสนจินดา
หมวดหมู่:ภาพยนตร์ที่ถ่ายทำใน 16 มม.
หมวดหมู่:ภาพยนตร์ภาษาไทยในคริสต์ทศวรรษ 1970
หมวดหมู่:ภาพยนตร์ไทยที่ดัดแปลงเป็นละครโทรทัศน์
โปร-ฟิต

เป็นบริษัทจัดหานักพากย์เสียงของญี่ปุ่น ในเดือนพฤศจิกายนพ.ศ. 2564 มาโกโตะ ทานิมูระ ตัวแทนของเขาได้ประกาศว่าเขาจะไม่สามารถรับผิดชอบการบริหารจัดการศิลปินได้ในอีกไม่กี่ปีข้างหน้า เพื่อตอบสนองกับเรื่องนี้ นักพากย์ในสังกัดอย่างโนบูฮิโกะ โอกาโมโตะ และทีมงานโปร-ฟิต ได้ร่วมกันก่อตั้งบริษัทใหม่ชื่อ **แรคคูนด็อก** และนักพากย์เสียงส่วนใหญ่ได้ย้ายไปอยู่บริษัทใหม่และบริษัทโปร-ฟิต ก็เป็นอันถูกยุบไป

## นักพากย์ในสังกัด

### ชาย

*ชุง โฮริเอะ
*ยู คาวาดะ
*โคซูเกะ โคบายาชิ
*ทาโร มาซูโอกะ
*เค็นอิจิ มิเนะ
*มาซาโตะ นิชิโนะ
*โนบูฮิโกะ โอกาโมโตะ
*โคจิ เซกิ
*โยกุ ชิโอยะ
*โคอิจิ โซมะ
*เรียว ซูงิซากิ
*ชินยะ ทากาฮาชิ
*ทากูยะ สึดะ

### หญิง

*ริเอะ ฮาดูกิ
*อิกูมิ ฮาเซงาวะ
*ฮิการุ ไอดะ
*มานากะ อิวามิ
*อาการิ คิโต
*มานามิ โคโมริ
*เคโกะ มานากะ
*โนโซมิ มาซุ
*มาริเอะ มิยาเกะ
*ฟูมิ โมริซาวะ
*จูริ นางาสึมะ
*คูมิโกะ นากาเนะ
*ซาจิโกะ โอกาดะ
*มิซากิ โอชิมะ
*มิซาโนะ ซากาอิ
*ยูกินะ ชูโต
*นัตสึมิ ทากาโมริ
*โทโมโยะ ทากายานางิ
*โทโมมิ ทานากะ
*ฮานะ ฮิชิกาวะ

## อดีตนักพากย์ในสังกัด

*ไทโตะ บัง (ย้ายไปที่ สำนักงานโอซาวะ)
*ชิซูกะ อิชิงามิ (ย้ายไปที่ สำนักงานโอซาวะ)
*ไคโตะ อิชิกาวะ (ย้ายไปที่ สเตย์ลัก)
*ฮารูกิ อิชิยะ  (ย้ายไปที่ สำนักงานโอซาวะ)
*อาอิ คายาโนะ (ย้ายไปที่ สำนักงานโอซาวะ)
*มิโนรุ ชิราอิชิ (ย้ายไปที่ GadgetLink)
*ฮิโรชิ วาตานาเบะ (ย้ายไปที่ Kenyu Office)
*อาโออิ ยูกิ (ย้ายไปที่ อาโอนิโปรดักชัน)
*อากาเนะ มิซากิ (ย้ายไปที่ Crocodile)
*โชว คิราอิเกะ (ตอนนี้ทำงานอิสระ)
*ฟัยรูซ ไอ (ย้ายไปที่ Mausu Promotion)

## ประวัติ
บริษัทก่อตั้งขึ้นเมื่อวันที่ 4 พฤศจิกายน พ.ศ. 2546
บริษัทประกาศปิดกิจการในเดือนมีนาคม พ.ศ. 2565
นักพากย์ 32 คนจะย้ายไปอยู่กับบริษัทจัดหานักพากย์แห่งใหม่ชื่อ แรคคูนด็อก ซึ่งเป็นบริษัทที่ก่อตั้งโดยนักพากย์ โนบูฮิโกะ โอกาโมโตะ ในเดือนเมษายน พ.ศ. 2565

## แหล่งข้อมูลอื่น
*  
หมวดหมู่:เขตชินจูกุ
หมวดหมู่:บริษัทด้านสื่อที่ก่อตั้งในปี พ.ศ. 2546
ไอลอว์

**ไอลอว์** () มีชื่อเต็มว่า **โครงการอินเทอร์เน็ตเพื่อกฎหมายประชาชน** (Internet Law Reform Dialogue) เป็นองค์กรพัฒนาเอกชนด้านสิทธิมนุษยชนซึ่งทำงานกับภาคประชาสังคมและบุคคลทั่วไป ก่อตั้งเมื่อ พ.ศ. 2552 ผ่านการจัดทำเว็บไซต์ http://ilaw.or.th เพื่อรวบรวมรายชื่อและการสนับสนุนจากผู้ใช้อินเทอร์เน็ต ในการผลักดันเสนอกฎหมายที่มีจุดเริ่มต้นมาจากประชาชนและเครือข่ายภาคประชาสังคม

## ประวัติ
ผู้ก่อตั้งคือจอน อึ๊งภากรณ์ ในระยะแรกเพื่อต้องทำงานต่อต้านการรัฐประหาร และส่งเสริมประชาธิปไตย

ด้านวิชาการ ไอลอว์รณรงค์เพื่อสร้างความเห็นร่วมกันการแก้ไขประเด็นแก้รัฐธรรมนูญปี 60 ติดตามคดีความ รายละเอียดที่เก็บไว้ที่เว็บไซต์
ศูนย์ข้อมูลกฎหมายและคดีเสรีภาพ จัดทำหนังสือเกี่ยวกับการปรับทัศนคติ และ ม.112 ได้แก่ *เมื่อฉันถูกเรียกปรับทัศนคติ*, *Never Stop คนและคดียังไปต่อ* และ *ห้องเช่า No.112*

ด้านกิจกรรมการเมือง ได้การเก็บข้อมูลผู้ต้องหาจากการชุมนุมเหลืองแดง ทําข้อมูลเกี่ยวกับการเคลื่อนไหวทางการเมืองในปี 2563 จัดประชุมเสวนาวิชาการ เก็บข้อมูลกิจกรรมทางการเมืองผ่านเว็บไซต์ Mobdatathailand รวมถึงติดตามการเลือกตั้งทั่วไป คือร่วมกับอาสาสมัครถ่ายรูปคะแนนเลือกตั้งและกรอกข้อมูลลงเว็บไซต์

ด้านการรวบรวมความคิดเห็นและผลักดันนโยบายหรือกฎหมาย เผยแพร่ความรู้ประเด็นสังคมเช่น กฎหมายสมรสเท่าเทียม กฎหมายต่อต้านอุ้มหาย พรบ.การชุมนุมสาธารณะ เป็นต้น กิจกรรมร่วมลงชื่อต่าง ๆ เช่น ร่วมรื้อ ร่วมสร้าง ร่วมร่างรัฐธรรมนูญ สำรวจความเห็นประเด็นต่าง ๆ การนําเสนอการแก้ไขกฎหมาย ตัวอย่างเช่น การเสนอแนะแก้ไข พ.ร.บ.คอมพิวเตอร์ฯ มาตรา 14 โดยให้มีการกําหนดข้อเขตที่ชัดเจน

## เงินทุน
ระหว่าง พ.ศ. 2552 ถึง 2557 ไอลอว์รับการสนับสนุนทุนจากมูลนิธิโอเพ่น โซไซตี้ (Open Society Foundation) และมูลนิธิไฮน์ริช เบิร์ล (Heinrich Böll Stiftung) และได้รับเงินสนับสนุนหนึ่งครั้งจากบริษัท กูเกิล (Google) กระทั่งจาก พ.ศ. 2557 ถึงข้อมูล ณ พ.ศ. 2566 ได้รับเงินทุนจาก Open Society Foundation (OSF), Heinrich Böll Stiftung (HBF), National Endowment for Democracy (NED), Fund for Global Human Rights (FGHR), American Jewish World Service (AJWS) และเงินสนับสนุนเป็นรายครั้งจากบริษัทกูเกิล  และผู้สนับสนุนอิสระ 

พ.ศ. 2564 ได้รับการสนับสนุนเพิ่มเติมจากสถานทูตสวิตเซอร์แลนด์ สำหรับงานสังเกตการณ์การชุมนุมในปี 2565 ได้รับการสนับสนุนเพิ่มเติมจาก Forum Asia สำหรับงานสังเกตการณ์การชุมนุม และ Access Now สำหรับการสืบสวนสอบสวนสปายแวร์เพกาซัส และยังได้รับต่อเนื่องมาในปี 2567 ไอลอว์ได้รับการสนับสนุนจากสำนักงานข้าหลวงใหญ่สิทธิมนุษยชนแห่งสหประชาชาติ (OHCHR) สำหรับการบันทึกข้อมูลการละเมิดสิทธิ และได้รับเงินสนับสนุนหนึ่งครั้งจากโครงการ Meta Globalgiving

สำหรับเงินทุนในประเทศ ไอลอว์ได้รับเงินทุนจากเงินบริจาคจากประชาชนทั่วไป รายได้จากการขายสินค้า รายได้จากค่าเช่า รายได้จากการรับจ้างทำโครงการของหน่วยงานภาครัฐ และรายได้จากกองทุน

## อ้างอิง

หมวดหมู่:เว็บไซต์ในประเทศไทย
หมวดหมู่:องค์การนอกภาครัฐ
หมวดหมู่:องค์การที่ก่อตั้งในปี พ.ศ. 2552
หาน เจิ้ง

**หาน เจิ้ง** (; เกิด เมษายน ค.ศ. 1955) เป็นนักการเมืองชาวจีนผู้ดำรงตำแหน่งรองประธานาธิบดีจีนคนที่ 11 ตั้งแต่ ค.ศ. 2023 เขาเคยดำรงตำแหน่งรองนายกรัฐมนตรีลำดับที่หนึ่งของจีนตั้งแต่ ค.ศ. 2018 ถึง 2023 และเป็นสมาชิกลำดับที่เจ็ดของคณะกรรมาธิการสามัญประจำกรมการเมืองพรรคคอมมิวนิสต์จีน (CCP) ตั้งแต่ ค.ศ. 2017 ถึง 2022

หานดำรงตำแหน่งรองเลขาธิการคณะกรรมการพรรคคอมมิวนิสต์จีนและนายกเทศมนตรีเซี่ยงไฮ้ตั้งแต่ ค.ศ. 2003 ถึง 2012 ในเดือนพฤศจิกายน ค.ศ. 2012 เขาได้รับการเลื่อนตำแหน่งให้เป็นเลขาธิการคณะกรรมการพรรคคอมมิวนิสต์จีนประจำเซี่ยงไฮ้ ตำแหน่งทางการเมืองสูงสุดในนคร และยังได้รับตำแหน่งในกรมการเมืองพรรคคอมมิวนิสต์จีน ในเดือนตุลาคม ค.ศ. 2017 เขากลายเป็นสมาชิกของคณะกรรมาธิการสามัญประจำกรมการเมืองพรรคคอมมิวนิสต์จีน ชุดที่ 19 องค์กรตัดสินใจสูงสุดในจีน และในเดือนมีนาคม ค.ศ. 2018 ได้กลายเป็นรองนายกรัฐมนตรีลำดับที่หนึ่งของจีน ในระหว่างการดำรงตำแหน่งนี้ เขาทำหน้าที่เป็นผู้นำสูงสุดของพรรคคอมมิวนิสต์จีนในส่วนที่เกี่ยวข้องกับกิจการฮ่องกงและมาเก๊า โดยเป็นประธานในการตอบโต้ของรัฐบาลต่อการประท้วงในฮ่องกง ค.ศ. 2019–2020 และการเปลี่ยนแปลงระบบการเลือกตั้งฮ่องกง ค.ศ. 2021

หานเกษียณอายุจากคณะกรรมาธิการสามัญประจำกรมการเมือง รวมถึงคณะกรรมการกลางในวงกว้างภายหลังการประชุมสภาแห่งชาติพรรคคอมมิวนิสต์จีนครั้งที่ 20 ในเดือนตุลาคม ค.ศ. 2022 ในการประชุมสภาประชาชนแห่งชาติ ค.ศ. 2023 เมื่อเดือนมีนาคม ค.ศ. 2023 หานได้รับเลือกให้เป็นรองประธานาธิบดีจีนและผู้แทนในสภาประชาชนแห่งชาติ ชุดที่ 14 เขาได้รับการพิจารณาให้เป็น "หมายเลขแปด" ในอาวุโสของคณะผู้นำจีนและเป็นที่ปรึกษาใกล้ชิดของเลขาธิการใหญ่พรรคคอมมิวนิสต์จีนและประธานาธิบดีจีน สี จิ้นผิง บทบาทเชิงพิธีการของหานในรัฐบาลของรัฐมุ่งเน้นไปที่กิจการต่างประเทศและการทูต เขาทำหน้าที่เป็นผู้แทนพิเศษของสีในเหตุการณ์ต่าง ๆ เช่น พระราชพิธีราชาภิเษกของสมเด็จพระเจ้าชาลส์ที่ 3 และสมเด็จพระราชินีคามิลลาใน ค.ศ. 2023 และพิธีสาบานตนเข้ารับตำแหน่งครั้งที่สองของดอนัลด์ ทรัมป์ใน ค.ศ. 2025

## อ้างอิง

หมวดหมู่:นายกเทศมนตรีในประเทศจีนในคริสต์ศตวรรษที่ 21
หมวดหมู่:นักการเมืองพรรคคอมมิวนิสต์จีนจากเซี่ยงไฮ้
หมวดหมู่:ผู้แทนในการประชุมสภาแห่งชาติพรรคคอมมิวนิสต์จีนครั้งที่ 19
หมวดหมู่:ผู้แทนในการประชุมสภาแห่งชาติพรรคคอมมิวนิสต์จีนครั้งที่ 20 
หมวดหมู่:ผู้แทนสภาประชาชนแห่งชาติ ชุดที่ 10
หมวดหมู่:ผู้แทนสภาประชาชนแห่งชาติ ชุดที่ 11
หมวดหมู่:ผู้แทนสภาประชาชนแห่งชาติ ชุดที่ 12
หมวดหมู่:ผู้แทนสภาประชาชนแห่งชาติ ชุดที่ 13
หมวดหมู่:ผู้แทนสภาประชาชนแห่งชาติ ชุดที่ 14
หมวดหมู่:ศิษย์เก่ามหาวิทยาลัยครูจีนตะวันออก
หมวดหมู่:รองนายกรัฐมนตรีจีนคนที่หนึ่งหมวดหมู่:ศิษย์เก่ามหาวิทยาลัยฟู่ตั้น หมวดหมู่:นายกเทศมนตรีเซี่ยงไฮ้
หมวดหมู่:คณะกรรมการกลางพรรคคอมมิวนิสต์จีน ชุดที่ 16
หมวดหมู่:คณะกรรมการกลางพรรคคอมมิวนิสต์จีน ชุดที่ 17
หมวดหมู่:สมาชิกกรมการเมืองพรรคคอมมิวนิสต์จีน ชุดที่ 18
หมวดหมู่:สมาชิกคณะกรรมาธิการสามัญประจำกรมการเมืองพรรคคอมมิวนิสต์จีน ชุดที่ 19
หมวดหมู่:เลขาธิการพรรคคอมมิวนิสต์ประจำเซี่ยงไฮ้
หมวดหมู่:รองประธานาธิบดีจีน
หมวดหมู่:สมาชิกถาวรคณะกรรมการพรรคคอมมิวนิสต์จีนประจำเทศบาลนครเซี่ยงไฮ้
ศาลภาคโตเกียว

250px|thumb|ตึกศาลสูงโตเกียวและศาลภาคโตเกียว

**ศาลภาคโตเกียว** (, Tokyo District Court) เป็นศาลชั้นรองในประเทศญี่ปุ่น มีศักดิ์เทียบเท่าศาลจังหวัดของประเทศไทย มีอำนาจพิจารณาคดีความแพ่งที่มีทุนทรัพย์เกิน 1.4 ล้านเยน คดีอาญาที่กฎหมายกำหนดให้ลงโทษโดยการจำคุก และคดีอาญาที่ศาลแขวงเห็นว่าจำเลยควรได้รับโทษจำคุกตั้งแต่สามปีขึ้นไป (ซึ่งเป็นการลงโทษที่เกินกว่าอำนาจของศาลแขวง) คดีซึ่งศาลภาคโตเกียวตัดสินแล้ว สามารถยื่นอุทธรณ์ขึ้นสู่ศาลสูงโตเกียว

ศาลภาคโตเกียวตั้งอยู่ในเขตชิโยดะ กรุงโตเกียว อาคารเดียวกับศาลสูงโตเกียว มีเขตอำนาจศาลครอบคลุมทั่วกรุงโตเกียว และมีสาขาศาลตั้งอยู่ที่เมืองทาจิกาวะ พื้นที่ภายในเขตอำนาจศาลภาคโตเกียวเป็นที่ตั้งของศาลแขวงจำนวน 9 แห่ง

## ศาลแขวงภายในเขตอำนาจศาลภาคโตเกียว
* ศาลแขวงโตเกียว (東京簡易裁判所)
* ศาลแขวงฮาจิโนะชิมะ (八丈島簡易裁判所)
* ศาลแขวงอิซุ (伊豆大島簡易裁判所)
* ศาลแขวงนิอิจิมะ (新島簡易裁判所)
* ศาลแขวงฮาจิโอจิ (八王子簡易裁判所)
* ศาลแขวงทาจิกาวะ (立川簡易裁判所)
* ศาลแขวงมูซาชิโนะ (武蔵野簡易裁判所)
* ศาลแขวงโอเมะ (青梅簡易裁判所)
* ศาลแขวงมาจิดะ (町田簡易裁判所)

## อ้างอิง

โตเกียว
สะพานชุงซ็อง

**สะพานชุงซ็อง** () เป็นสะพานถนนสายหลักที่ตั้งอยู่ทางตะวันตกสุดที่ทอดข้ามแม่น้ำแทดงในเปียงยาง สะพานนี้เชื่อมเขตพย็องช็อน (ถนนช็อลลีมา) ทางฝั่งเหนือเข้ากับเขตรังรัง (ทางด่วนเปียงยาง–แคซ็อง) ทางฝั่งใต้ เปิดให้สัญจรเมื่อวันที่ 6 กันยายน ค.ศ. 1983

สะพานนี้มีช่องจราจรฝั่งละสองช่อง และมีช่องทางเดินรถสำหรับรถราง มีทางเดินเท้าทั้งสองด้านของสะพาน บริเวณกึ่งกลางสะพานมีทางขึ้นและทางลงที่เชื่อมต่อไปยังเกาะซุก (쑥섬) เกาะขนาดเล็กซึ่งเป็นที่ตั้งของศูนย์วิทยาศาสตร์และเทคโนโลยีเปียงยาง (Pyongyang Sci-Tech Complex) นอกจากนี้ยังสามารถใช้เส้นทางดังกล่าวเข้าถึงเกาะทูรูซึ่งมีขนาดใหญ่กว่าและพื้นที่ส่วนใหญ่ใช้สำหรับเกษตรกรรม

## อ้างอิง

หมวดหมู่:สะพานในประเทศเกาหลีเหนือ
หมวดหมู่:สะพานข้ามแม่น้ำแทดง
ถนนเพนซิลเวเนีย

**ถนนเพนซิลเวเนีย** () เป็นถนนแนวทแยงสายหลักในวอชิงตัน ดี.ซี. ซึ่งเชื่อมต่ออาคารรัฐสภาสหรัฐเข้ากับทำเนียบขาวและตัดผ่านพื้นที่ทางตะวันตกเฉียงเหนือของวอชิงตัน ดี.ซี. ไปยังจอร์จทาวน์ เมื่อผ่านพื้นที่วอชิงตันตะวันออกเฉียงใต้จากอาคารรัฐสภา ถนนจะเข้าสู่เทศมณฑลพรินซ์จอร์จ รัฐแมริแลนด์ และเปลี่ยนเป็นทางหลวงรัฐแมริแลนด์หมายเลข 4 (MD 4) และเป็นทางหลวงรัฐแมริแลนด์หมายเลข 717 ในอัปเปอร์มาร์ลโบโร และสุดท้ายคือทางหลวงสเตฟานี โรเปอร์

ช่วงหนึ่งของถนนระหว่างทำเนียบขาว ซึ่งบางครั้งถูกเรียกขานตามที่อยู่ "1600 ถนนเพนซิลเวเนีย" กับอาคารรัฐสภา ถือเป็นพื้นที่รากฐานของแหล่งประวัติศาสตร์แห่งชาติถนนเพนซิลเวเนีย และบางครั้งถูกเรียกว่า "ถนนสายหลักของอเมริกา" (*America's Main Street*) เป็นสถานที่สำหรับขบวนพาเหรดและขบวนแห่พิธีการที่เป็นทางการ รวมถึงการเดินขบวนประท้วงตามวาระ ถนนเพนซิลเวเนียเป็นถนนสายสำคัญสำหรับการเดินทางสัญจรและเป็นส่วนหนึ่งของระบบทางหลวงแห่งชาติ

## อ้างอิง

## แหล่งข้อมูลอื่น

* โครงการบูรณะถนนเพนซิลเวเนีย
* "American Memory project", Library of Congress


หมวดหมู่:แคพิทัลฮิลล์
หมวดหมู่:ถนนในวอชิงตัน ดี.ซี.
หมวดหมู่:ฮิลล์อีสต์
ความสัมพันธ์ไทย–ยูเครน

**ความสัมพันธ์ไทย–ยูเครน** คือความสัมพันธ์ทวิภาคีระหว่างประเทศไทยและยูเครน ตลอดระยะเวลากว่า 25 ปี ทั้งสองประเทศได้ลงนามในข้อตกลงทางกฎหมายทวิภาคีจำนวน 18 ฉบับ และยังมีโครงการอีกหลายโครงการที่อยู่ระหว่างการเจรจา ยูเครนให้ความร่วมมืออย่างแข็งขันกับประเทศไทยในกรอบขององค์การสหประชาชาติและองค์กรระหว่างประเทศอื่นๆ เอกอัครราชทูตไทยที่ไม่ประจำอยู่ในกรุงวอร์ซอ ประเทศโปแลนด์ และมีสถานเอกอัครราชทูตยูเครนในกรุงเทพ

## ความสัมพันธ์ทางการทูต
เมื่อวันที่ 26 ธันวาคม พ.ศ. 2534 ประเทศไทยรับรองเอกราชของยูเครน ซึ่งถือเป็นจุดเริ่มต้นของความสัมพันธ์ระหว่างประเทศของทั้งสองประเทศ ความสัมพันธ์ทางการทูตระหว่างสองประเทศที่เป็นมิตรได้รับการสถาปนาอย่างเป็นทางการเมื่อวันที่ 6 พฤษภาคม พ.ศ. 2535 ผ่านการแลกเปลี่ยนบันทึกทางการทูต

เมื่อวันที่ 22 ตุลาคม พ.ศ. 2545 สถานเอกอัครราชทูตยูเครนเปิดทำการในประเทศไทย ซึ่งเป็นการสร้างแรงผลักดันใหม่ในการเสริมสร้างความสัมพันธ์ระหว่างประเทศทั้งสองให้แน่นแฟ้นยิ่งขึ้น ประเทศไทยสนับสนุนความพยายามของยูเครนในการเข้าร่วมองค์การการค้าโลก นอกจากนี้ ยังมีการลงนามในพิธีสารทวิภาคีระหว่างยูเครนและไทยเกี่ยวกับการเข้าถึงตลาดสินค้าและบริการในบริบทของการเข้าเป็นสมาชิกองค์การการค้าโลกของยูเครนด้วย

## ความร่วมมือภายในองค์การสหประชาชาติ
ในปี พ.ศ. 2547-2548 นักการทูตไทยและยูเครนร่วมมือกันหารือเกี่ยวกับการลดอาวุธและความมั่นคงระหว่างประเทศ โดยเฉพาะอย่างยิ่งในส่วนที่เกี่ยวข้องกับมติสมัชชาใหญ่แห่งสหประชาชาติฉบับปรับปรุงล่าสุดเกี่ยวกับการห้ามใช้ทุ่นระเบิดต่อต้านบุคคล

ในเดือนตุลาคม พ.ศ. 2547 คณะนักการทูตไทยได้เดินทางเยือนกรุงเคียฟเพื่อปฏิบัติภารกิจ ในระหว่างนั้นได้มีการหารือเพื่อประสานแนวทางในการดำเนินการตามอนุสัญญาห้ามวางทุ่นระเบิดต่อต้านบุคคล ในปี พ.ศ. 2548 ยูเครนตกลงที่จะร่วมสนับสนุนมติฉบับปรับปรุง และให้สัตยาบันอนุสัญญาที่เกี่ยวข้องด้วย

## การเปรียบเทียบ

## ดูเพิ่ม

* ความสัมพันธ์ระหว่างประเทศของประเทศไทย
* ความสัมพันธ์ระหว่างประเทศของประเทศยูเครน

## อ้างอิง


หมวดหมู่:ความสัมพันธ์ไทย–ยูเครน
หมวดหมู่:ความสัมพันธ์ทวิภาคีของประเทศไทย
หมวดหมู่:ความสัมพันธ์ทวิภาคีของประเทศยูเครน
สะพานยังกัก

**สะพานยังกัก** () เป็นสะพานลำดับที่สอง (ตะวันตก–ตะวันออก) จากบรรดาสะพานหลักทั้งหกแห่งบนแม่น้ำแทดงในเปียงยาง บริเวณกึ่งกลางสะพานมีทางลงที่เชื่อมไปยังเกาะยังกัก

สะพานประกอบด้วยสองส่วนขนานกัน ได้แก่ สะพานรถไฟซึ่งสร้างขึ้นครั้งแรกใน ค.ศ. 1905 และสะพานถนนซึ่งสร้างขึ้นใน ค.ศ. 1986 โดยโครงสร้างสะพานเดิมถูกทำลายในช่วงสงครามเกาหลีและได้รับการบูรณะขึ้นใหม่ในภายหลัง ปัจจุบันสะพานรถไฟเป็นส่วนหนึ่งของสายพย็องอึย (Pyongui Line) และสายพย็องบู (Pyongbu Line) ส่วนสะพานถนนเชื่อมเขตชุงเข้ากับเขตนังนังและเขตซ็องโย

## อ้างอิง

หมวดหมู่:สะพานในประเทศเกาหลีเหนือ
หมวดหมู่:อาคารและสิ่งปลูกสร้างในเปียงยาง
หมวดหมู่:สะพานข้ามแม่น้ำแทดง
สะพานช็องรยู

**สะพานช็องรยู** () เป็นหนึ่งในบรรดาสะพานหลักทั้งหกแห่งในเปียงยางที่ทอดข้ามแม่น้ำแทดง เช่นเดียวกับสะพานรึงรา (릉라교) ที่ตั้งอยู่ทางทิศใต้ สะพานช็องรยูทอดผ่านเกาะรึงรา

## อ้างอิง

หมวดหมู่:สะพานในประเทศเกาหลีเหนือ
หมวดหมู่:สิ่งก่อสร้างในเปียงยาง
หมวดหมู่:สะพานข้ามแม่น้ำแทดง
เกาะยังกัก

**เกาะยังกัก** หรือ **ยังกักโด** () เป็นเกาะขนาดเล็กในแม่น้ำแทดง ตั้งอยู่ห่างออกจากใจกลางเปียงยาง เมืองหลวงของประเทศเกาหลีเหนือ ไปทางทิศตะวันออกเฉียงใต้ประมาณ  เกาะแห่งนี้เชื่อมต่อกับพื้นที่ฝั่งเหนือและฝั่งใต้ของเปียงยางด้วยสะพานยังกัก สะพานที่ทอดตัวข้ามเกาะและแบ่งพื้นที่เกาะออกเป็นฝั่งตะวันออกเฉียงเหนือและตะวันตกเฉียงใต้ ชื่อเกาะมีความหมายว่า "เกาะเขาแกะตัวผู้" กล่าวกันว่ามีที่มามาจากรูปทรงของเกาะ

บริเวณปลายเกาะทางตะวันออกเฉียงเหนือเป็นที่ตั้งของโรงแรมนานาชาติยังกักโด ซึ่งมีความสูง  และเป็นอาคารที่สูงที่สุดเป็นอันดับสองในเกาหลีเหนือเดิมพื้นที่ติดกับด้านทิศใต้ของโรงแรมเคยเป็นสนามกอล์ฟขนาด 9 หลุมบนพื้นที่ 9,000 ตารางเมตร แต่ใน ค.ศ. 2011 สนามกอล์ฟดังกล่าวได้ถูกรื้อถอนเพื่อเตรียมพื้นที่สำหรับการก่อสร้างศูนย์สุขภาพแห่งใหม่ที่ได้รับเงินทุนสนับสนุนจากจีน

ฝั่งตะวันออกเฉียงเหนือของเกาะยังกักยังเป็นที่ตั้งของโรงภาพยนตร์นานาชาติเปียงยาง ซึ่งใช้เป็นสถานที่จัดพิธีเปิดและปิดของเทศกาลภาพยนตร์นานาชาติเปียงยาง

ฝั่งตะวันตกเฉียงใต้ของเกาะเป็นที่ตั้งของสนามกีฬายังกักโด สนามกีฬาอเนกประสงค์ที่รองรับผู้ชมได้ 30,000 คน เปิดใช้งานเมื่อ ค.ศ. 1989


File:Yanggakdo.jpg|เกาะยังกักในเดือนสิงหาคม ค.ศ. 2012; จากหน้าไปหลัง: สถานที่ก่อสร้างศูนย์สุขภาพแห่งใหม่, โรงภาพยนตร์นานาชาติ, สะพานยังกัก และสนามกีฬายังกักโด
File: Yanggakdo International Hotel front side by night.jpg|ด้านหน้าโรงแรมนานชาติยังกักโดยามค่ำคืน
File: Pyongyang as seen from Yanggakdo Hotel view north.jpg|เปียงยางมองจากโรงแรมไปทางทิศเหนือ
File:Yangjiaodao.JPG|ในเดือนสิงหาคม ค.ศ. 2010 สนามกอล์ฟยังคงเปิดให้บริการ 


## อ้างอิง

หมวดหมู่:เกาะในประเทศเกาหลีเหนือ
หมวดหมู่:ภูมิศาสตร์เปียงยาง
สนธิสัญญาซ็อลดีน (พ.ศ. 1852)

[thumb|พอเมอเรเนียตะวันออกในฐานะส่วนหนึ่งของ[monastic state of the Teutonic Knights|รัฐอารามของอัศวินทิวทอนิก ไม่นานหลังปี ค.ศ. 1308]]
**สนธิสัญญาซ็อลดีน** () ได้รับการลงนามเมื่อวันที่ 13 กันยายน ค.ศ. 1309 ที่ซ็อลดีน (มึชลีบุช) โดยวัลเดอมาร์ มาร์คกราฟแห่งบรันเดินบวร์ค-สเทินดาล และคณะอัศวินทิวทอนิก

ในปี ค.ศ. 1308 คณะอัศวินทิวทอนิกตกลงที่จะช่วยเหลือกองกำลังโปแลนด์ในการยึดเมืองดันท์ซิช (กดัญสก์) คืนจากชาวบรันเดินบวร์ค โดยแลกกับการได้รับอนุญาตให้ประจำการในป้อมปราการใกล้เคียงเป็นเวลาหนึ่งปี อย่างไรก็ตาม ในระหว่างการปิดล้อม เกิดข้อพิพาทเกี่ยวกับขอบเขตของป้อมปราการที่จะให้ยืมแก่คณะอัศวินทิวทอนิก และหลังจากถูกจับกุมและคุมขังชั่วคราว กองทหารโปแลนด์ก็ถอนตัวออกจากการปิดล้อม หลังจากยึดเมืองได้ คณะอัศวินทิวทอนิกก็สังหารหมู่ชาวเมืองและยึดเมืองเป็นของตนเอง

อย่างไรก็ตาม คณะอัศวินยังคงขาดพื้นฐานทางกฎหมายใดๆ สำหรับการครอบครองเมืองดันท์ซิช ส่งผลให้พวกเขาซื้อเมืองเหล่านี้จากบรันเดินบวร์ค รวมทั้งสิทธิ์ในดินแดนส่วนใหญ่ของพอเมอเรเนียตะวันออก (เดียร์เชา (ตแชฟ) ชเวทซ์ (ชวีแยตซีแย) และพื้นที่โดยรอบ) ในราคา 10,000 มาร์ค (น้ำหนักเงิน) แม้ว่าการอ้างสิทธิ์ในดันท์ซิชและพื้นที่โดยรอบของบรันเดินบวร์คในตอนแรกจะมีข้อสงสัยเกี่ยวกับความถูกต้องตามกฎหมายก็ตาม

สนธิสัญญาดังกล่าวได้รับการยืนยันในภายหลังในปี ค.ศ. 1311 โดยจักรพรรดิไฮน์ริชที่ 7 ผู้ได้รับการเลือกตั้ง แต่ชาวโปแลนด์ตั้งคำถามซ้ำแล้วซ้ำเล่า ส่งผลให้เกิดสงครามโปแลนด์-ทิวทอนิก

ในสนธิสัญญากาลิช (ค.ศ. 1343) กษัตริย์โปแลนด์ทรงยอมรับการเปลี่ยนแปลงทางดินแดนในที่สุด

สนธิสัญญานี้ทำให้คณะอัศวินทิวทอนิกได้ควบคุมแม่น้ำวิสตูลาตอนล่าง เข้าถึงทะเลบอลติกโดยตรงผ่านเมืองดันท์ซิช และเส้นทางต่อเนื่องไปยังจักรวรรดิโรมันอันศักดิ์สิทธิ์ ในปีเดียวกันกับที่ลงนามในสนธิสัญญา ศูนย์บัญชาการของคณะอัศวินได้ย้ายจากเวนิสไปยังมาเรียนบวร์ค (มัลบอร์ก)

## อ้างอิง

หมวดหมู่:ประวัติศาสตร์พอเมอเรเนีย
หมวดหมู่:ประเทศโปแลนด์ในคริสต์ศตวรรษที่ 14
หมวดหมู่:สนธิสัญญาของอัศวินทิวทอนิก
หมวดหมู่:สนธิสัญญาในปี พ.ศ. 1852
หมวดหมู่:สนธิสัญญาของมาร์คกราฟแห่งบรันเดินบวร์ค
หมวดหมู่:จักรวรรดิโรมันอันศักดิ์สิทธิ์ในคริสต์ศตวรรษที่ 14
หมวดหมู่:จักรพรรดิไฮน์ริชที่ 7 แห่งจักรวรรดิโรมันอันศักดิ์สิทธิ์
สัญชาตญาณ

**สัญชาตญาณ** () คือความโน้มเอียงโดยธรรมชาติของสิ่งมีชีวิตไปสู่พฤติกรรมที่ซับซ้อนเฉพาะอย่าง ซึ่งประกอบด้วยองค์ประกอบที่ติดตัวมาแต่กำเนิด ตัวอย่างที่ง่ายที่สุดของพฤติกรรมตามสัญชาตญาณคือรูปแบบการกระทำตายตัว (fixed action pattern; FAP) ซึ่งเป็นลำดับการกระทำที่มีความยาวสั้นถึงปานกลาง โดยไม่มีการเปลี่ยนแปลงใด ๆ เกิดขึ้นเพื่อตอบสนองต่อสิ่งเร้าที่กำหนดไว้อย่างชัดเจน

พฤติกรรมใด ๆ จะถือเป็นสัญชาตญาณเมื่อเกิดขึ้นโดยไม่อาศัยประสบการณ์มาก่อน หรือกล่าวคือไม่ผ่านการเรียนรู้ จึงนับเป็นการแสดงออกของปัจจัยทางชีววิทยาที่มีมาแต่กำเนิด เต่าทะเลที่เพิ่งฟักออกจากไข่บนชายหาดจะเคลื่อนที่ไปยังมหาสมุทรโดยสัญชาตญาณ สัตว์มีกระเป๋าหน้าท้องจะปีนเข้าไปในถุงหน้าท้องของแม่ทันทีที่เกิด ตัวอย่างอื่น ๆ ได้แก่ การต่อสู้ของสัตว์ พฤติกรรมการเกี้ยวพาราสีของสัตว์ กลไกการหลบหนีภายใน และการสร้างรัง แม้ว่าสัญชาตญาณจะตั้งอยู่บนพื้นฐานของลักษณะเฉพาะที่มีมาแต่กำเนิดและค่อนข้างคงที่ แต่รายละเอียดของการแสดงออกสามารถปรับเปลี่ยนได้จากประสบการณ์ ตัวอย่างเช่น สุนัขสามารถพัฒนาทักษะการฟังคำสั่งให้ดีขึ้นได้ผ่านการฝึกฝน

สัญชาตญาณคือรูปแบบพฤติกรรมที่ซับซ้อนซึ่งติดตัวมาตั้งแต่เกิด พบได้ในสิ่งมีชีวิตส่วนใหญ่ และควรแยกแยะออกจากปฏิกิริยารีเฟล็กซ์ ซึ่งเป็นการตอบสนองอย่างง่ายของสิ่งมีชีวิตต่อสิ่งเร้าเฉพาะ เช่น การหดตัวของรูม่านตาเมื่อเจอแสงสว่าง หรือการกระตุกของขาเมื่อถูกเคาะที่เข่า การขาดความสามารถในการตัดสินใจไม่ควรสับสนกับการไม่สามารถปรับเปลี่ยนรูปแบบการกระทำตายตัวได้ ตัวอย่างเช่น มนุษย์สามารถปรับเปลี่ยนรูปแบบการกระทำที่ถูกกระตุ้นขึ้นได้โดยการรับรู้จุดที่กระตุ้นอย่างมีสติและเลือกหยุดการกระทำนั้น ขณะที่สัตว์ซึ่งมีขีดความสามารถด้านการตัดสินใจจำกัดอาจไม่สามารถหลุดพ้นจากรูปแบบการกระทำตายตัวได้เมื่อถูกกระตุ้นแล้ว

## อ้างอิง

## แหล่งข้อมูลอื่น
* 

หมวดหมู่:พฤติกรรมวิทยา
การจำศีล

[thumb|[ค้างคาวเหนือจำศีลในนอร์เวย์]]
thumb|ค้างคาวจำศีลในเหมืองแร่เงิน
**การจำศีล** () เป็นสภาวะที่สัตว์บางชนิดมีการเคลื่อนไหวน้อยที่สุดและลดการเผาผลาญลง การจำศีลเป็นภาวะอุณหภูมิร่างกายเปลี่ยนแปลงตามฤดูกาล โดยมีลักษณะเฉพาะคืออุณหภูมิร่างกายต่ำ การหายใจและอัตราการเต้นของหัวใจช้าลง และอัตราการเผาผลาญต่ำ โดยทั่วไปแล้วมักใช้เพื่อผ่านพ้นช่วงฤดูหนาว ซึ่งเรียกว่า การจำศีลข้ามฤดูหนาว

แม้ว่าโดยทั่วไปจะสงวนไว้สำหรับสัตว์จำศีลแบบ "ลึก" เช่น สัตว์ฟันแทะ แต่คำนี้ได้รับการกำหนดความหมายใหม่ให้รวมถึงสัตว์เช่น หมี และปัจจุบันใช้โดยพิจารณาจากการระงับการเผาผลาญอย่างแข็งขันมากกว่าการลดลงของอุณหภูมิร่างกายอย่างแน่นอน ผู้เชี่ยวชาญหลายคนเชื่อว่ากระบวนการของการจำศีลแบบชั่วคราวและการจำศีลแบบระยะยาวเป็นกระบวนการต่อเนื่องและใช้กลไกที่คล้ายคลึงกัน สิ่งที่เทียบเท่ากันในช่วงฤดูร้อนคือการจำศีลในฤดูร้อน (ความสูงส่ง)

การจำศีลมีหน้าที่ในการอนุรักษ์พลังงานเมื่ออาหารไม่เพียงพอ เพื่อให้สามารถประหยัดพลังงานได้ สัตว์เลือดอุ่นจะลดอัตราการเผาผลาญและอุณหภูมิร่างกายลง การจำศีลอาจกินเวลาหลายวัน หลายสัปดาห์ หรือหลายเดือน ขึ้นอยู่กับชนิดของสัตว์ อุณหภูมิแวดล้อม ช่วงเวลาของปี และสภาพร่างกายของแต่ละตัว ก่อนเข้าสู่การจำศีล สัตว์จำเป็นต้องสะสมพลังงานให้เพียงพอสำหรับตลอดระยะเวลาจำศีล ซึ่งอาจนานถึงฤดูหนาวทั้งฤดู สัตว์ขนาดใหญ่จะกินอาหาร ใน ปริมาณมากและสะสมพลังงานไว้ในร่างกายในรูปของไขมัน ในสัตว์ขนาดเล็กหลายชนิด การเก็บสะสมอาหารจะเข้ามาแทนที่การกินและการสะสมไขมัน

สัตว์เลี้ยงลูกด้วยนมบางชนิดจำศีลขณะตั้งท้องลูกอ่อน ซึ่งลูกอ่อนจะเกิดขณะที่แม่จำศีลหรือหลังจากนั้นไม่นาน ตัวอย่างเช่น หมีดำตัวเมียจะจำศีลในช่วงฤดูหนาวเพื่อคลอดลูก แม่หมีที่ตั้งครรภ์จะเพิ่มมวลร่างกายอย่างมากก่อนจำศีล และการเพิ่มขึ้นนี้จะสะท้อนให้เห็นในน้ำหนักของลูกอ่อนด้วย การสะสมไขมันช่วยให้พวกมันสามารถสร้างสภาพแวดล้อมที่อบอุ่นและเอื้อต่อการเลี้ยงดูลูกอ่อนได้อย่างเพียงพอ ในระหว่างการจำศีล พวกมันจะลดน้ำหนักลง 15–27% จากน้ำหนักก่อนจำศีลโดยใช้ไขมันที่สะสมไว้เป็นพลังงาน

สัตว์เลือดเย็นยังผ่านช่วงเวลาของการระงับการเผาผลาญและการพักตัว ซึ่งในสัตว์ไม่มีกระดูกสันหลังหลายชนิดเรียกว่า ไดอะพอส นักวิจัยและบุคคลทั่วไปบางคนใช้คำว่าบรูเมต เพื่ออธิบายการจำศีลในฤดูหนาวของสัตว์เลื้อยคลาน แต่เชื่อว่าคำว่า จำศีล ในความหมายทั่วไปนั้นเพียงพอที่จะอ้างถึงการจำศีลในฤดูหนาวใด ๆ ก็ได้ แมลงหลายชนิด เช่น ตัวต่อ *[[Polistes exclamans]]* และด้วง *[[Bolitotherus]]* แสดงช่วงเวลาของการจำศีล ซึ่งมักถูกเรียกว่าจำศีล แม้ว่าพวกมันจะเป็นสัตว์เลือดเย็นก็ตาม นักพฤกษศาสตร์ อาจใช้คำว่า "จำศีลของเมล็ด" เพื่ออ้างถึงรูปแบบหนึ่งของการพักตัวของเมล็ด

## อ้างอิง

หมวดหมู่:พฤติกรรมวิทยา
หมวดหมู่:สรีรวิทยาการนอน
หมวดหมู่:การนอน